**הקריה האקדמית - קרית אונו**

מבחן בקורס: יסודות הביקורת ב'

שנה: ג'

שנה"ל: תשע"ג סמסטר: ב' מועד:א'

מרצים: יואב פיאטקובסקי - רו"ח, שי בן חמו – רו"ח

חלק: א'

**הוראות לנבחן:**

1. פירוט מבנה המבחן: 8 שאלות.
2. חלק א: מחברת א' – שאלות 1-2

 מחברת ב' – שאלות 3-4

 חלק ב: מחברת ג' – שאלות 5-6

 מחברת ד' – שאלות 7-8

1. משך המבחן: חלק א' – שעתיים.

 הפסקה – 15 דקות.

 חלק ב' – שעתיים.

1. כל חומר עזר אסור בשימוש.

 **בהצלחה!**

***שאלה מס' 1 – 20%***

להלן תיאור מספר מצבים ואירועים שונים, בלתי תלויים זה בזה, המתייחסים לחברות שונות, בהם נתקלתם בעבודתכם כרואי חשבון מבקרים, במסגרת ביקורת דוחותיהן הכספיים השנתיים לשנה שהסתיימה ביום 31 בדצמבר 2011 (להלן – "הדוחות הכספיים"):

א. במהלך עבודת הביקורת נמצאו ליקויים רבים במסגרת הבקרה הפנימית בסעיף הקופה הקטנה. במהלך שנת 2011 נמצאו, באופן עקבי, אי התאמות לא מהותיות לסעיף הקופה הקטנה, והיתרה לתום התקופה אינה זהה לאישור היתרה החתום בידי אחראית הקופה הקטנה. **(2.5 נק').**

ב. במהלך ביקורת המלאי בחברת מחסנית בע"מ (להלן- "החברה") נמצאו לגבי מספר פריטים הפרשים מהותיים בין כמויות המלאי שנספרו במפקד המלאי השנתי בסוף השנה לבין הכמויות ברישומי המלאי של החברה. לטענת חשב החברה כמויות המלאי שנמצאו בעת הספירה בו נכחת הינם הנתונים הנכונים ויש להציג את הדוחות הכספיים לפי ערכים אלו. **(2.5 נק').**

ג. מנכ"ל חברת הון עתק בע"מ (להלן- "החברה") מסרב להעביר לעיונכם את הפרוטוקול של ישיבת דירקטוריון החברה העוסק בתנאי העסקתו ושני עובדים בכירים נוספים. המנכ"ל נימק את סירובו בכך שהפרוטוקול כולל מידע רגיש שאינו תורם לביקורת וכי הוא מוכן להעביר לעיון שותף הביקורת בלבד את הסכם השכר האישי שלו הכולל את כל המידע הנדרש לצורך הביקורת. **(2.5 נק').**

ד. הדוחות הכספיים של חברת כרמלית בע"מ (להלן- "החברה") לא כוללים הפרשה לתביעות מצד לקוחות לשעבר של החברה לאור אי קבלת מכתב מעורכי הדין של החברה, בעוד החברה נתבעת על סך של 6 מיליון ש"ח בגין הפרות חוזים על לקוחות לשעבר של החברה. **(2.5 נק').**

ה. ביום החתימה על הדוחות הכספיים של חברת רקפת בע"מ (להלן- "החברה"), נודע לרואה החשבון המבקר על סכסוך שהתגלה בין החברה לספק העיקרי שלה. החברה סירבה למסור מידע באשר לסכסוך שהתפתח בין הצדדים. **(2.5 נק').**

ו. נודע לכם כי לקראת תום שנת הדוחות הכספיים, עובדי חברת אמירים בע"מ קיימו מספר שביתות, ככל הנראה בשל תנאי העסקתם בחברה. הואיל ונאסר על העובדים לדווח על כך, ולאור אי שיתוף הפעולה מצד ההנהלה בנידון, לא קיבלתם פרטים נוספים אודות המקרים הנ"ל. **(2.5 נק').**

ז. כנגד חברת מי-טל בע"מ עומדת תביעה ייצוגית בגין אחד המוצרים שייצרה, אשר הכיל שאריות עופרת המסוכנת לבריאות. עורכי הדין של החברה טוענים שמדובר בתביעה משמעותית בהיקפה, אך הם אינם יכולים, בשלב זה, להעריך את סיכויי התביעה, הואיל ותאריכי השימוע והמשפט טרם נקבעו. **(2.5 נק').**

ח. בבדיקת אישורי היתרות של חברת "השחר" שנתקבלו מהבנק, גיליתם שלחברה קיימת ערבות לבנק בסך 3,750,000 ש"ח. בדוחות הכספיים לא ניתן כל ביטוי לערבות זו. כמו כן, החברה חתמה על הצהרת המנהלים, לפיה לא קיים מידע אשר לא נמסר לצוות הביקורת. **(2.5 נק').**

***נדרש:***

פרטו והסבירו כיצד יש לנהוג בכל אחד מהאירועים והמצבים שפורטו לעיל ומהי השפעתם, אם קיימת, על תהליך הביקורת של הדוחות הכספיים של החברות ועל סוג דוח רואי חשבון המבקרים. במידת הצורך, נסחו את הקטעים הסוטים מן הנוסח האחיד של דוח רואי חשבון המבקרים.

***שאלה מס' 2 – 10%***

בדיון מקצועי שנערך במשרד רואי חשבון לצורך רענון נהלי הביקורת הנהוגים במשרד , הושמעו הדעות וחילופי הדברים שלהלן:

***במענה לדבריו של רואה החשבון אגוזי כי:*** "ביקורת סעיף ההכנסות מהווה מוקד סיכון גבוה עבור רואה החשבון המבקר בהקשר לביקורת של דוחות כספיים, חלק ניכר מן התביעות המוגשות נגד רואי חשבון מבקרים נובע מליקויים בדיווח על ההכנסות בדוחות הכספיים. נושא זה קיבל משמעות מיוחדת בעיקר בחברות המוכרות מערכות מתוחכמות הכוללות חומרה, תוכנה ומרכיבי שירות " ***אמר רו"ח חרובי כלהלן:*** : "הכנסות זה הכנסות ומה זה משנה אם מוכרים גרביים או מוצר הייטקי. לא ברור לי מה מיוחד בהכנסות שאינו קיים בסעיפים האחרים של הרווח או ההפסד. סה"כ יש לוודא שכל ההכנסות נרשמו במועד . דבר לא השתנה בנושא."

***נדרש:***

א . חוו דעתכם על האמור להלן. **( 4 נק').**

ב. הסבירו ופרטו את גורמי הסיכון העיקריים האפשריים, הידועים לכם, בעת ביקורת סעיף ההכנסות ואת נהלי הביקורת המתייחסים אליהם. **(6 נק').**

***שאלה מס' 3 – 10%***

בדיון מקצועי שנערך במשרד רואי חשבון לצורך רענון נהלי הביקורת הנהוגים במשרד , הושמעו הדעות וחילופי הדברים כלהלן:

***במענה לדבריו של רו"ח ארזי כי:*** "אין צורך לבדוק את תוצאת הרווח/הפסד בדוח רווח או הפסד כיוון שהיא נגזרת משאר סעיפי דוח רווח או הפסד שנבדקו במהלך הביקורת ואם אלה נבדקו באופן נאות , הרי שתוצאתם הנגזרת (הרווח/הפסד) הינה נכונה. יתירה מזאת, ביטחון נוסף בדבר נכונות סכום הרווח/ההפסד מושג באמצעות בדיקת סעיפי המאזן ואם גם אלו נבדקו באופן נאות , הרי שתוצאתם הנגזרת – יתרת הרווח/הפסד היא נכונה" ***אמר רו"ח ברושי כי:*** "הרווח/ההפסד הוא אמנם תוצאה נגזרת של סעיפי דוח הרווח או ההפסד , מחד גיסא, ושל סעיפי המאזן, מאידך גיסא, אך המציאות מלמדת שגם בנתונים נגזרים יכולות להיות טעויות".

***נדרש:***

א . חוו דעתכם על האמור להלן. **( 4 נק').**

ב . הכינו הנחיות לבדיקת סעיף הרווח/הפסד לתקופה , הכלול בדוחות הכספיים השנתיים. **(6 נק').**

***שאלה מס' 4 – 10%***

במהלך דיון מקצועי , שנערך במשרד רואי חשבון , הושמעה הדעה כי ביקורת של נכסים בלתי מוחשיים (מוניטין, פטנטים, זכויות יוצרים, סימני מסחר וכיו"ב) בדוחות הכספיים, שונה מביקורת של נכסים מוחשיים (מבנים, כלי רכב , ציוד וכיו"ב).

***נדרש:***

א . הסבירו את ההבדלים בין ביקורת של נכסים בלתי מוחשיים לבין ביקורת של נכסים מוחשיים. **(3 נק').**

ב. הציגו שאלון בקרה פנימית לסעיף נכסים בלתי מוחשיים. **(7 נק').**

**הקריה האקדמית - קרית אונו**

מבחן בקורס: יסודות הביקורת ב'

שנה: ג'

שנה"ל: תשע"ג סמסטר: ב' מועד:א'

מרצים: יואב פיאטקובסקי - רו"ח, שי בן חמו – רו"ח

חלק: ב'

**הוראות לנבחן:**

1. פירוט מבנה המבחן: 8 שאלות.
2. חלק א: מחברת א' – שאלות 1-2

 מחברת ב' – שאלות 3-4

 חלק ב: מחברת ג' – שאלות 5-6

 מחברת ד' – שאלות 7-8

1. משך המבחן: חלק א' – שעתיים.

 הפסקה – 15 דקות.

 חלק ב' – שעתיים.

1. כל חומר עזר אסור בשימוש.

 **בהצלחה!**

***שאלה מס' 5 – 10%***

קיימים גופים הנוהגים להתקשר עם לקוחותיהם בהסדרי חליפין ("ברטר") על פיהם הם מוכרים את מוצריהם או שירותיהם שלא בנוהל ובתמורה כספית רגילים אלא בתמורה לשירותים ו/או מוצרים שאותם הם רוכשים מאותם לקוחות. הסדרים אלו קיימים במגזרים עסקיים שונים.

***נדרש:***

פרטו והסבירו את ההשלכות של הסדרי חליפין מהסוג שתואר לעיל על הבקרה הפנימית בחברה ועל נהלי הביקורת של הדוחות הכספיים של החברה.

***שאלה מס' 6 – 10%***

במהלך תדרוך צוות הביקורת לקראת ביקורת דוחות כספיים של חברה, הביע אחד מחברי צוות

הביקורת את דעתו, כי אין טעם בבדיקת הקופות הקטנות בחברה, שכן הן אינן מהותיות וחבל על

הזמן המושקע בביקורת זו.

***נדרש***

א . חוו דעתכם על העמדה שהובעה כאמור.**(2 נק').**

ב. פרטו תרמיות ואי סדרים אפשריים הקשורים בקופות הקטנות. **(3 נק').**

ג . הכינו תכנית ביקורת לבדיקת הקופות הקטנות בחברה, אם יוחלט לבדקן. **(5 נק').**

***שאלה מס' 7 – 10%***

הרישומים בספרי החשבונות, המהווים בסיס לדוחות הכספיים, מקורם בפקודות יומן. נוהל ביקורת

מקובל במסגרת ביקורת דוחות כספיים, הינו בדיקה של פקודות יומן מסויימות/חריגות שנרשמו

בספרי החשבונות של הגוף המבוקר.

***נדרש:***

א. פרטו והסבירו את מהותו ומטרתו של הנוהל דלעיל. **(4 נק').**

ב . פרטו והסבירו, כיצד לדעתכם יש לבחור את פקודות היומן, מתוך מכלול פקודות היומן

והרישומים שנרשמו בספרי החשבונות, לצורך בדיקתן במסגרת תהליך הביקורת של דוחות

כספיים. **(6 נק').**

***שאלה מס' 8 – 20%***

**ענו** *בקצרה* **על מגוון השאלות הבאות (נמקו ובססו את תשובותיכם):** (**2 נק' לכל שאלה**).

א . מהו דוח גיול לקוחות ומהי זיקתו לתהליך הביקורת?

ב . מה המשמעות של סכומים פתוחים בהתאמות הבנק ומה זיקתם לתהליך הביקורת?

ג . האם תקנות ני"ע (דוחות כספיים שנתיים), התש"ע, 2010 חלות על דוחותיהם הכספיים של בנקים מסחריים אשר מניותיהם נסחרות בבורסה לני"ע בת"א?

ד. "חברה חייבת להחליט האם ברצונה להשתמש בשיטה השלילית או החיובית למשלוח בקשות לאישורי יתרות ולהקפיד לשמור על עקביות משנה לשנה בבחירת השיטה". חוו דעתכם על הטענה.

ה. "גם כאשר החברה מסרבת לאפשר לנו קשר עם היועץ המשפטי, תמיד נוכל להשיג מידע בנוגע

לשעבודים ולערבויות באמצעות עיון בתדפיס רשם החברות". חוו דעתכם על הטענה.

ו . האם במסגרת ביקורת רכוש קבוע ישנה חובה לערוך מפקד שנתי של רכוש קבוע?

ז. האם קיימת אפשרות להפנות מתוך הדוכ"ס למידע המופיע בדוח הדירקטוריון , אם כן, מה ההשפעה של מהלך כזה , אם בכלל, על דוח רו"ח המבקר?

ח. מהי בדיקת רציפות ומה זיקתה לתהליך הביקורת?

ט. האם חברה המנהלת את המלאי על בסיס תמידי במערכת ממוחשבת לניהול מלאי חייבת לקבל אישור מפקיד השומה לבצע מפקד מלאי כללי במחסניה 15 יום לפני תאריך המאזן?

י. האם רשאית חברה מבוקרת לערוך שינויים בנוסח הצהרת המנהלים המוצעת לחתימתה ע"י רו"ח המבקר?